تورکیه-نین انرژی و طبیعی ثروت‌لر ناظیری فاتح دؤنمز عبدالحمید خان قازما گمیسی‌نین ایلک میسیونونون ایجرا ائتمک اوچون آوقوستون 9-دا یولا دوشه‌جگینی بیلدیریب.
تلویزیون کاناللاریندان‌ بیرینه موصاحیبه وئرن فاتح دؤنمز دئییب: "آوقوستون 9-دا عبدالحمید خان قازما گمیمیزی یولا سالاجاغیق".
ناظیر فاتح دؤنمز ایسراییل ایله علاقه‌لره دایر سوالا بئله جاواب وئریب:"ایسراییل ایله خصوصیله یئنی حکومت دؤورونده باشلایان دیالوق وار. انرژی ناظیرلیگی ایله گؤروشلریمیز داوام ائدیر.ایلک فورصتده سفر ائتمگی پلان‌لاش‌دیریریق".
